Jyderup

Jyderup er en stationsby på Nordvestsjælland med  i Jyderup Sogn i Holbæk Kommune. Den hører under Region Sjælland. Dens vartegn er Jyderup Kirke, der stammer fra slutningen af 1100-tallet.

Inden kommunalreformen i 2007 var byen administrationscentrum for Tornved Kommune.

Byen var engang i to bydele: stationsbyen med station på Nordvestbanen i vest og kirkebyen i øst. Kirkebyen er den ældste del af byen. Nu er de to vokset sammen, men dog delt af Skovvejen. Stationsbyens kerne rummer butiksbygninger i to-tre etager.

Den er omgivet af villakvarterer og industrikvarterer med flere virksomheder inden for metal- og elektronikindustri. Byen er også kendt for at huse Jyderup Statsfængsel, der har eksisteret siden 1988, og som i dag har 162 fængselspladser og 130 arbejdspladser.

Historie 
Omkring 1870 blev byen beskrevet således: "Jyderup med Kirken, Præstegaard, Skole, Kro, Veirmølle, Teglbrænderi".

Omkring 1900 blev forholdene beskrevet således: "Jyderup med Kirke, Præstegd., Skole, Rekonvalescenthjem (opr. 1888 af A. H. E. Komtesse Lerche med 100,000 Kr.; 25 Pladser), Jærnbanestation, Postkontor og Telegrafstation, Hotel („Skarritsø“), Andelsmejeri, Mølle, Sessionssted for 2. Udskrivningskr.’ 1–3., 35–41., 363. og 365–68. Lægd, Markeder i April og Okt. (Heste og Kvæg), stor Købmandshandel og mange næringsdrivende".

Geografi 
Jyderup ligger op til fem skove; Bjergsted Skov, Grevindeskov, Stokkebjerg Skov, Aggersvold Skov og Jyderup Skov – hvilket gør byens omegn til et meget naturrigt område med masser af dyreliv. Der er 14 kilometer til havet ved Havnsø. Desuden findes en gammel ruin kaldet Dronning Margretes Ruin (opkaldt efter Dronning Margrete 1.), som ligger ved Skarresø.

Rundt om søen findes flere offentlige naturstier. I selve Skarresø ligger øen Magleholm, hvor et af Danmarks sjældne ørne-par holder til. I gamle dage var søen mølledam for Kongens Mølle. Jyderupstien går fra Svinninge gennem Jyderup til Kongskilde Fritidsgård syd for Sorø.

Infrastruktur og transport 

Fra Jyderup Station går regionaltog mellem København og Kalundborg. Flere buslinjer tager også udgangspunkt i stationen eller har stop her.

  Slagelse Station
  Snertinge - Gislinge
  Snertinge - Havnsø
  Eskebjerg - Kaldred
  Bennebo Skamstrup - Skellingsted - Brokøb - Mørkøv Station

Vejdirektoratet har udarbejdet en VVM-redegørelse for Skovvejen – en del af Rute 23 – med henblik på en opgradering til motorvej (Kalundborgmotorvejen). I redegørelsen forslog Vejdirektoratet at nedlægge den nuværende tilslutningsanlæg midt i Jyderup, og anlægge to nye tilslutningsanlægger (5) Jyderup Ø og (6) Jyderup V.

Erhverv 
I den østlige del findes et stort industriområde bl.a. med en stor transportvirksomhed og en internetbaseret tøjbutik. Der er planlagt yderligere arealer til nyt erhverv. Fra Cementvejen er der adgang for modulvogntog til rute 23 Skovvejen.

Nord for Nordvestbanen og syd for Skovvejen ligger et ældre industriområde, hvor der er autoværksteder, containerforretninger og andre servicevirksomheder. Der er ligeledes en stor transportvirksomhed.

Detailhandel 

Byen har et et blandet handelsliv med selvstændige erhvervsdrivende og typiske franchisekæder samt forretningskæder. Ca. 60 af dem er medlem af Jyderup Erhvervsforening. I forbindelse med etableringen af Nordvestbanen i 1875 er forretninger stødt til især ved stationen.

Institutioner og bygninger i Jyderup 
 Jyderup Præstegård
 Børnehuset Sølyst
 Børnehuset Troldehøjen
 Børnehuset Mariendal
 Tornvedskolen, Jyderup afdeling - Folkeskole.
 Jyderup Bibliotek
 Spejdergården
 Søbækskolen
 Plejecenter Vest Elmelunden
 Jyderup Bad A/S - Svømmehal
 Statsfængslet i Jyderup
 Sølyst jagtslot
 Jyderup Stadion
 Lerchehuset
 Dyreskuepladsen
 Skrarridsø Camping
 Vestsjællands Arbejdende Kunstværksteder

Udvikling

Kommuneplan 
Holbæk Kommune har i 2007 udfærdiget Holbæk Kommuneplan 2007-2018, hvor Jyderup indgår. Der satses blandt andet på at inddrage nye arealer til boligområder nord for byen.

Holbæk Kommune har indledt arbejdet med at revidere hele kommuneplanen for 2013 til 2025. Ved et debatmøde på Holbæk Teater den 26. marts 2012 (Sæt dit fingeraftryk på Holbæk Kommune) om Holbæk Kommunes nye plan blev borgere og politikere informeret om arbejdet og opfordret til at indsende deres ideer til en udvikling i lokalområderne – herunder Jyderup. På mødet holdt Pernille Steensgaard, journalist på Weekendavisen, et oplæg om sammenhængen mellem forskellige livsformer, boformer og byudvikling. Herefter var der mulighed for at drøfte planlægningen i plenum og i grupper.

Generelt 
Den 19. september 2011 blev der nedsat en arbejdsgruppe under Lokalforum Jyderup, som ud fra emnerne infrastruktur; erhverv; turisme; kultur og natur, skulle fremkomme med et skriftligt bud på byens fremtid. Gruppen bestod af ca. 35 frivillige med forskellig baggrund og interesser.

Byen har mange muligheder og naturlige ressourcer – men "udkantsdanmark" med fraflytning er rykket tættere på byer med et lavere indbyggertal. Resultatet blev præsenteret på et offentligt dialogmøde for dialogudvalget under byrådet d. 29. marts 2012.

Kultur 
Byen har en del sportsklubber, foreninger og frivillige personer. Mange af dem er organiseret gennem JSG&I (Jyderup Skytte Gymnastik & Idrætsforening (med flere).

Blandt foreningerne er
 Musikforeningen Brage, tidligere Tornved Jazzklub. Koncertarrangør med 3 årlige arrangementer
 Musikforeningen Live - Koncertarrangør med 4 årlige arrangementer
 Jyderupvision - En samling af forskellige upolitiske arbejdsgrupper som er beskæftiget med byudvikling
 Lions Club Tornved. Humanitært hjælpearbejde.
 JSG&I Jyderup Skytte Gymnastik & Idrætsforening - En fællesforening for sportsudøvere.
 Jyderup Erhvervsforening - En forening der varetager byens interesser, primært erhvervsmæssigt og kulturelt.
 Jyderup Antenneforening - En lokal antenneforening der leverer TV, internet og telefoni til foreningens medlemmer.

Hver år afholdes byfest i Jyderup. På torvet foran det gamle rådhus opstilles juletræ hvert år i december måned.

I Buerup, ca 13 km syd fo rbyen, ligger Buerup Træskomuseum.

Sport 

Jyderup har eget stadion, kaldet Jyderup Stadion. Derudover findes sportsklubber der tilbyder bl.a. fodbold, håndbold, kampsport, gymnastik og svømning. Flere af disse klubber anvender den lokale sportshal Jyderup Hallen.

4. etape af Post Danmark Rundt 2013 gik gennem Jyrderup. Ruten var 105 km lang, og den gik fra Høng til Asnæs Indelukke. Etapen blev vundet af Magnus Cort.

Referencer

Litteratur 
 Anders Hjorth-Jørgensen: Jyderup-fotos – dengang og nu! Forlaget desAHJn, 2010. 48 sider, illustreret.
 Anders Hjorth-Jørgensen: Stationsbyen Jyderup – et signalement med tilbageblik til tiden før. 2. lettere revidere udgave. Forlaget desAHJn, 2011. 364 sider, illustreret.
 Anders Hjorth-Jørgensen: Ved juletid i Jyderup. Forlaget desAHJn, 2012. 60 sider, illustreret.

Eksterne henvisninger 

 Jyderup Erhvervsforening
 Jyderup Skytte Gymnastik & Idrætsforening 
 Udviklingsplanen for Jyderup 2012 

 
Byer og bydele med genforeningssten